Guaranty Trust Bank (Uganda)

Guaranty Trust Bank (Uganda), emanyiddwa ennyo nga GT Bank Uganda, kkampuni  ekola ku by'okuwola n'okutereka ssente mu Uganda . Eno yaweebwa olukusa okuweereza nga bbanka y’ebyobusuubuzi okuva mu Bank of Uganda, banka enkulu era evunaanyizibwa ku bbanka endala zonna mu Uganda Kyokka Bank of Uganda oluvannyuma yakkanya ku buyinza bwa GTBank Uganda bweyajjijja mu ttuluba lya bbanka z'ebyobusuuzi ennene(Tier I commercial bank) nejizza mu makampuni agawola n'okutereka ensimbi (Tier II credit company) era nga kino kyalina okukolebwa wakati wa 1 Ogwokuna2024 okutuuka nga 30 Ogwomukaaga 2024 era nga bbanka ya Uganda enkulu yesigama ku bunji bwensimbi GT Bank zeyali ekozesa mu mirimu gyayo oluusi eziyitibwa capital. 

 Ebikwata ku GT Bank 
Omwaka 2019 wegwatuukira nga  GT Bank Uganda eyina ebyobugagga ebibaliriwamu obuwumbi bwa Uganda 225 era abaalinamu emigabo baali basize mu bbanka eno ssente za Uganda obuwumbi 38. Mu mwaka ogwo gwegumu ogwa 2019 GT Bank yakola amagoba ga siringi za Uganda obuwumbi 2 nga tonnajjako misolo era n'esigaza akawumbi 1 mu magoba oluvanyuma lw'okusasula emisoso gyonna. Guno gwegwali omulundi gwa GT Bank ogusooka okukola amagoba amanji bwegatyo mu bbanga lya myaka 12. GT Bank Uganda ttabi lya Guaranty Trust Bank (GTB), kampuni y'ebyensimbi esibuka mu ggwanga lya Nigeria era nga yewali ekitebe kyayo. Bbanka eno era elina amatabi amalala mu mawanga agasangibwa mu bugwanjuba, amasekkati wamu nobugwanjuba bwa Afirika.

 Ebyafaayo 
GT Bank (Uganda) yatandika mu mwaka 2008 ng yali eyitibwa Fina Bank (Uganda), olwa kkampuni ya Fina Bank Group esibuka mu Kenya eyajiggulawo. Oluvannyuma mu mwaka 2013, Fina (eya Kenya)yaguza GTB (eya Nigeria) emigabo 70 ku buli 100 ku bukadde bwa doola za Amerika 100.  http://www.newvision.co.ug/new_vision/news/1336857/fina-bank-uganda-sold-nigerian-bank Ku ntandikwa ya 2014, bbanka eno yakyusa erinnya olw'okuba nga obwannanyini bwali bukyuuse  

 Amatabi 
Omwezi ogwokuna 2024 wegwatuukira nga  GT Bank Uganda erina amatabi mu bifo bino wammanga:

 Ettabi Enkulu : 56 Kira Road, Kamwokya, Kampala
 Ettabi lya Buganda Road: 7 Buganda Road, Kampala
 Ettabi e Nakivubo: 34-38 Nakivubo Road, Kampala
 Ettabi mu Industrial Area: 13 Mulwana Road, Kampala 
 Ettabi ly’e Mbarara: 52-54 High Street, Mbarara
 Ettabi e Kyaliwajjala: 31 Namugongo Road, Kyaliwajjala, Kira Town
 Ettabi ku Colville Street: 5-6 Colville Street, Kampala
 Ettabi le Makerere: Makerere .

 Laba ne; 

 Olukalala lwa banka mu Uganda
 Obuwereeza bwa Bbanka mu Uganda
 Bbanka ya Guaranty Trust (Kenya) .
 Bbanka ya Guaranty Trust (Rwanda) .

 Ebiwandiiko ebijuliziddwa